Държавен вестник, бр. 30, 2024 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  30
използва и транспортното средство по чл. 11, 
ал. 1, без да е необходимо да се осигурява 
друго.
Чл. 18. (1) Медицинските и подвижните 
реанимационни екипи на водни площи и 
басейни за обществено ползване могат да 
включват:
1. лекари;
2. фелдшери или лекарски асистенти;
3. медицински сестри или акушерки; 
4. парамедици втора, трета или четвърта 
степeн на професионална квалификация, които 
да подпомагат дейността на медицинските 
специалисти по т. 1 – 3.
(2) Лекарите по ал. 1, т. 1 трябва да са 
преминали обучение по лечение на спешните 
състояния по реда на чл. 182 от Закона за 
здравето или в Националния център за обу­
чение и квалификация в системата за спешна 
медицинска помощ, или да имат призната 
специалност „Анестезиология и интензивно 
лечение“ или „Спешна медицина“.
(3) Фелдшерите и лекарските асистенти по 
ал. 1, т. 2 трябва да са преминали обучение 
по лечение на спешните състояния по реда 
на чл. 182 от Закона за здравето или в Наци­
оналния център за обучение и квалификация 
в системата за спешна медицинска помощ, 
или да са с призната специалност „Спешна 
медицинска помощ“, или да имат най-малко 
1 година трудов стаж в лечебни заведения 
или техни структури, оказващи спешна ме­
дицинска помощ.
(4) Медицинските сестри и акушерките по 
ал. 1, т. 3 трябва да са преминали обучение 
по лечение на спешните състояния по реда 
на чл. 182 от Закона за здравето или в Наци­
оналния център за обучение и квалификация 
в системата за спешна медицинска помощ, 
или да са с призната специалност „Анесте­
зиология и интензивни грижи“ или „Спешна 
медицинска помощ“, или да имат най-малко 
1 година трудов стаж в лечебни заведения 
или техни структури, оказващи спешна ме­
дицинска помощ.
(5) Парамедиците по ал. 1, т. 4 трябва да 
са преминали обучение по оказване на първа 
помощ при водни и други животозастрашава­
щи инциденти, организирано от Българския 
Червен кръст.
Чл. 19. (1) Медицинският екип на водни­
те площи може да се състои най-малко от 
един медицински специалист по чл. 18, ал. 1, 
т. 1 – 3. 
(2) Реанимационният екип на водни площи 
се състои най-малко от един лекар и една 
медицинска сестра, акушерка, фелдшер или 
лекарски асистент. 
(3) В случаите, когато медицинският и 
реанимационният екип са разположени за­
едно на спасителната станция, медицинските 
специалисти от медицинския екип могат да 
се считат за част от състава на реанимаци­
онния екип.
(4) Медицинското осигуряване на басейн 
за обществено ползване с дължина до 25 m 
или с повърхност до 312,5 m2 се осъществява 
от един медицински специалист по чл. 18, 
ал. 1, т. 1 – 3. 
(5) Медицинският екип на басейн за об­
ществено ползване с дължина над 25 m или 
повърхност над 312,5 m2, на плувни комплек­
си и водни паркове и на местата по чл. 23, 
т. 2 от Наредба № 5 от 2008 г. за управление 
качеството на водите за къпане се състои от 
двама медицински специалисти по чл. 18, 
ал. 1, т. 2 или 3 едновременно или от един 
лекар и един специалист по чл. 18, ал. 1, т. 2 
или 3 едновременно, за времето на престой 
на посетителите. 
Чл. 20. Медицинските специалисти от ме­
дицинските и реанимационните екипи:
1. в рамките на своите компетентности 
извършват възможния обем медицински дей­
ности при пациент в спешно състояние при 
водни инциденти, спешни случаи и травми до 
пристигането на екип на спешна медицинска 
помощ;
2. проверяват наличието и годността на 
медицинската апаратура, лекарствени про­
дукти и медицински изделия.
Чл. 21. Стопанинът на водната площ, 
съответно на басейна за обществено ползва­
не, изпълнява изискванията за медицинско 
осигуряване, включително оборудване на 
медицинските и реанимационни екипи чрез 
сключване на договор с лечебно заведение 
или самостоятелно.
Чл. 22. (1) Организацията на водноспаси­
телната дейност на максимално обезопасените 
водни площи и басейните за обществено полз­
ване се урежда с вътрешни правила, утвърдени 
от стопанина на водната площ, съответно на 
басейна за обществено ползване.
(2) Вътрешните правила съдържат:
1. правата и задълженията на персонала;
2. реда и начина за осигуряване на вод­
носпасителната дейност на водната площ или 
басейна за обществено ползване;
3. правила за действие при инциденти.
Чл. 23. На водните площи, които подлежат 
на максимално обезопасяване, се поставят 
на видими места информационни табла на 
височина 1 m над терена, с минимални раз­
мери – височина 1,5 m и широчина 1 m, които 
дават информация за:
1. правата и задълженията на посетителите 
за безопасно ползване на водната площ;
2. флаговата сигнализация съгласно при­
ложение № 2;
3. схема на плажната ивица с означение 
на специфичните особености на мястото за 
къпане, разположението на спасителните